Obama, Netanjahu, takim në Shtëpinë e Bardhë pas incidentit të flotiljes
Bisedimet zhvillohen ndërkohë që afron një moment i rëndësishëm për procesin izraelito-palestinez të paqes
Operacioni izraelit që la të vrarë 8 turq dhe një amerikan me prejardhje turke në flotiljen e ndihmave, u pasua me protesta të ashpra në Evropë, Shtetet e Bashkuara dhe Lindjen e Mesme. Flotilja po udhëtonte drejt Gazës dhe incidenti solli përsëri në qendër të vëmendjes bllokadën izraelite ndaj Gazës, një rrip bregdetar përgjatë Mesdheut ku banojnë 1.5 milionë palestinezë. Ndërkohë që Shtetet e Bashkuara nuk i kanë dënuar veprimet izraelite, Presidenti Obama u takua me Presidentin palestinez Mahmud Abaz për të diskutuar krizën humanitare në Gazë: Fillimisht, kriza kërcënoi bisedimet jo të drejtpërdrejta të paqes mes Izraelit dhe palestinezëve. Por i dërguari i posaçëm amerikan Xhorxh Miçëll rigjallëroi ecejaket diplomatike disa ditë para takimit Obama-Netanjahu. Palestinezët kanë caktuar afat në shtator për raundin aktual të negociatave. Analisti i çështjeve të Lindjes së Mesme Shibley Telhami është profesor në Universitetin e Marylandit: Presidenti Obama e ka parashtruar si përparësi zgjidhjen me ekzistencën e dy shteteve, pra krijimin e një shteti palestinez. Zoti Obama i ka bërë presion Izraelit të ndalë ngritjen e vendbanimeve hebraike në Bregun Perëndim dhe Jeruzalemin lindor, gjë që ka tensionuar marrëdhëniet. Që kur Presidenti Obama erdhi në Shtëpinë e Bardhë, nuk ka pasur ndonjë përparim konkret drejt paqes. Danielle Pletka e Institutit American Enterprise fajëson presidentin: Disa analistë të Lindjes së Mesme thonë se bllokada izraelite në Gazë nuk e ka dëmtuar ndjeshëm grupin ekstremist Hamas, i cili mori nën kontrolli këtë territor në 2007. Por sulmi ndaj flotiljes ka acaruar marrëdhëniet e Izraelit me Turqinë, të cilat më parë ishin miqësore: thotë zoti Telhami. Pas incidentit, Turqia tërhoqi ambasadorin e saj në Izrael dhe ka kërkuar nga Izraeli të kërkojë ndjesë dhe të kompensojë familjet e viktimave. Turqia ka bërë gjithashtu thirrje për heqjen e bllokadës ndaj Gazës dhe Izraeli ka filluar të lejojë më shumë artikuj në këtë territor. Analistët thonë se veprimet e Turqisë janë shenjë e një zhvendosjeje strategjike nga Ankaraja: Presidenti Barak Obama dhe kryeministri Benjamin Netanjahu pritet të përpiqen t’i kapërcejnë këto probleme. Herën e kaluar që kryeministri Netanjahu ishte në Uashington, pas fërkimeve lidhur me vendbanimet hebraike, dy udhëheqësit nuk dolën para fotoreporterëve dhe nuk mbajnë konferencë të përbashkët për shtyp.